ai4bharat/Pralekha huggingface dataset:
وزارت خزانہ
وزیر خزانہ محترمہ نرملا سیتا رمن کی بحیثیت مجموعی سرمایہ کاری کی صورت حال پر تبادلہ خیال کے لئے ریاستوں کے وزرائے اعلیٰ و وزرائے خزانہ / مرکز کے زیر انتظام علاقوں کے لیفٹیننٹ گورنروں کے ساتھ میٹنگ
نئی دہلی، 6/ دسمبر 2021 ۔ ملک میں کووڈ کے بعد سرمایہ کاری کی صورت حال کو بہتر بنانے کے تناظر میں خزانہ و کارپوریٹ امور کی مرکزی وزیر محترمہ نرملا سیتا رمن نے 15 نومبر 2021 کو ریاستوں کے وزرائے اعلیٰ اور وزرائے خزانہ / مرکز کے زیر انتظام علاقوں کے لیفٹیننٹ گورنروں کے ساتھ مشاورت کی تھی۔ یہ بات خزانہ کے مرکزی وزیر مملکت جناب پنکج چودھری نے آج لوک سبھا میں ایک سوال کے تحریری جواب میں کہی۔
وزیر موصوف نے کہا کہ بھارت سرکار نے سرمایہ جاتی اخراجات میں اضافہ کرنے اور بنیادی ڈھانچہ و سرمایہ کاری پر مبنی نمو کو تحریک دینے کے لئے ٹھوس اقدامات کئے ہیں، جس کا نتیجہ روزگار کے مواقع، بازار اور مٹیریل تک رسائی، معیار زندگی کو بہتر بنانے اور کمزور طبقات کو بااختیار بنانے کی صورت میں برآمد ہوگا۔ تبادلہ خیال کے دوران اس بات پر بھی گفت و شنید ہوئی کہ ریاستوں میں ایسے اسیٹ بیس ہیں جنھیں مونیٹائز کیا جاسکتا ہے۔ جس سے نئے بنیادی ڈھانچے کی تعمیر اور سماجی شعبے کی دیگر ترجیحات کے لئے سرمایہ کی دستیابی میں اضافہ کیا جاسکتا ہے۔
مزید تفصیلات بتاتے ہوئے وزیر موصوف نے کہا کہ ریاستوں / مرکز کے زیر انتظام علاقوں نے بھی کچھ امور اٹھائے، جن میں ماحولیات / فاریسٹ کلیئرنسیز سے متعلق معیاری آپریٹنگ پروسیجر اور ریاستوں کے اختیارات میں اضافہ، یکساں ساحلی زون انضباطی فریم ورک، پی پی پی ایکو سسٹم کو مضبوط کرنے کے لئے تنازعات کے تصفیے کے میکانزم کو مضبوط کرنا، ریاستوں میں بینکنگ سہولیات کی رسائی اور کریڈٹ – ڈیپوزٹ تناسب کے درمیان موجود خلا کو دور کرنے کے لئے بینکنگ بنیادی ڈھانچے کو مضبوط بنانا، بھارت کے شمال مشرقی خطے میں ریاستوں سے متعلق مخصوص تجارتی پالیسی کی ضرورت اور ملک بھر میں زراعت سے متعلق مخصوص بنیادی ڈھانچے کا فروغ شامل ہیں۔
وزیر موصوف نے مزید بتایا کہ ’بغیر کسی روک ٹوک کے کریڈٹ فلو اور معاشی ترقی کے لئے ہم آہنگی پیدا کرنا‘ کے موضوع پر ایک دوروزہ کانفرنس کا انعقاد 17 اور 18 نومبر 2021 کو کیا گیا تھا، جس میں متعدد صنعتوں، بینکوں اور مالیاتی اداروں نے شرکت کی تھی۔ کانفرنس کے دوران مختلف شعبوں میں کریڈٹ کے فلو اور معیشت کے پروڈکٹیو شعبوں میں لینڈنگ کو بڑھاوا دینے کی ضرورت پر تبادلہ خیال کیا گیا تھا۔
کوئلے کی وزارت
کوئلے کے وزیر نے کوئلے کانوں کے مہلک حادثوں کے لئے نقد
امداد میں 300 فی صد کے اضافے کا اعلان کیا
نئی دہلی، 7نومبر 2019/ کوئلے اور کانکنی کے وزیر جناب پرہلاد جوشی نے کانوں کے مہلک حادثوں کے لئے نقد رقم کی موجودہ 5 لاکھ روپے کی نقد امداد میں 300 فی صد اضافہ کرتے ہوئے 15 لاکھ کرنے کا اعلان کیا ہے۔ آج اوڈیشہ کے مہاندی کول فیلڈ لمیٹیڈ  میں کوئلے کے کانکنوں سے خطاب کرتے ہوئے انہوں نے کہا کہ یہ فلاحی اقدام ملک کی 8 ریاستوں میں کول انڈیا اور اس کی ذیلی کمپنیوں میں کام کرنے والے کانکنوں کے ساڑھے تین لاکھ خاندانوں کا احاطہ کرے گا۔
کوئلے اور کانوں کے وزیر نے اوڈیشہ میں ماہا ندی کول فیلڈ لمیٹیڈ میں تلچر کول فیلڈ میں کانکنی کے کاموں کو ہوائی معائنہ کیا۔ یہ کمپنی کول انڈیا لمیٹیڈ  کی دوسری سب سے بڑی کمپنی ہے اور یہ سی آئی ایل کے ذریعہ کوئلے کی کل پیداوار کا تقریباً 25 فی صد کوئلہ پیدا کرتی ہے۔
کوئلے اور کانکنی کے مرکزی وزیر جناب پرہلاد جوشی ایم سی ایل میں تلچر کول فیلڈ میں کانکنی کا فضائی معائنہ کرتے ہوئے۔
کانوں کے حادثوں نے اپنی جان قربان کرنے والے کانکنوں کو خراج عقیدت پیش کرتے ہوئے جناب جوشی نے کہاکہ میں مستقل او ر جزوقتی کوئلہ ورکروں کے لئے کانوں کے مہلک حادثوں کی صورت میں نقد امداد کی رقم 5 لاکھ سے بڑھاکر 15 لاکھ کرنے کا اعلان کرتا ہوں۔ جناب جوشی نے کہا کہ حکومت ہند عام آدمی کے معیار زندگی کو بہتر بنانے کے تئیں عہد بستہ ہے اور نوجوانوں کے لئے روزگار کے زیادہ مواقع اور صنعت کاری کے مواقع پیدا کرنے کے لئے کام کررہی ہے۔ انہوں نے اعلان کیا کہ ماہا ندی کول فیلڈ مالی سال 25-2024 تک 4ہزار سے زیادہ دیگر لوگوں کو روزگار فراہم کرے گی۔
کوئلہ اور کانکنی کے وزیر جناب پرہلاد جوشی اوڈیشہ کے ایم سی ایل میں تلچر کول فیلڈ میں عہدیداروں اور کوئلہ کارکنوں سے خطاب کرتے ہوئے۔
وزیر موصوف نے اعلان کیا کہ ماہا ندی کول فیلڈ ایم سی ایل کی کانوں سے کوئلے کی بلا رکاوٹ نقل و حمل کو یقینی بنانے کے لئے ریلوے کا بنیادی ڈھانچہ قائم کرنے کی خاطر آنےوالے برسوں میں 9000 کروڑ روپے سے زیادہ کی سرمایہ کاری کرے گی۔
قوم کے لئے کوئلے کی پیداوار بڑھانے کی خاطر تمام فریقوں سے تعاون طلب کرتے ہوئے جناب جوشی نے مزید کہا کہ ایم سی ایل اپنے آس پاس کے علاقوں کے گاؤں میں ضرورت مند عوام کے گھر پر مفت حفظان صحت فراہم کرنے کی خاطر موبائیل میڈیکل یونٹ چلائے گی۔
وزیر موصوف نے ، جو ایم سی ایل کی کانکنی کی سرگرمیوں کا جائزہ لینے کے لئے ایم سی ایل کے اپنے پہلے دورے پر ہیں ، لنگ راج علاقے میں ایم سی ایل ڈی اے وی اسکول کے لئے سنگ بنیاد بھی رکھا۔ یہ اسکول تقریباً 45 کروڑ روپے کی لاگت سے بنایا جائے گا۔ ابتدائی طو رپر اس میں 1300 طلبا ہوں گےجسےبعد میں 3 ہزار طلبا تک توسیع دی جائے گی۔ اس موقع پر سی آئی ایل کے سی ایم ڈی جناب اے کے جھا ، ایم سی ایل کے سی ایم ڈی بی ایم شکلا اور دیگر شخصیات موجود تھیں۔
۔۔۔۔۔۔۔۔۔۔۔
م ن۔ و۔ ج۔
U- 4999
(Visitor Counter : 63
وزیراعظم کا دفتر
وزیر اعظم نے ہماچل دیوس کے موقع پر ہماچل پردیش کے لوگوں کو مبارک باد دی
وزیر اعظم جناب نریندر مودی نے ہماچل دیوس کے موقع پر ہماچل پردیش کے لوگوں کو مبارک باد دی ہے۔
ایک ٹویٹ میں، وزیر اعظم نے کہا؛
”ہماچل پردیش کے تمام لوگوں کو ہماچل دیوس کے موقع پر بہت بہت مبارک باد۔ میری خواہش ہے کہ قدرتی حسن اور سیاحت کے لیے مشہور اس ریاست کے لوگ ہمیشہ پر مسرت اور خوش حال زندگی گزاریں۔“
وزیراعظم کا دفتر
وزیر اعظم نے گجرات کے احمد آباد میں سائنس سٹی کا دورہ کیا
وزیر اعظم جناب نریندرمودی نے آج گجرات کے احمد آباد میں سائنس سٹی کا دورہ کیا۔ انہوں نے روبوٹکس گیلری، نیچر پارک، ایکواٹک گیلری، اور شارک ٹنل کا دورہ کیا اور اس موقع پر لگائی گئی نمائش کو بھی دیکھا۔
وزیراعظم نے ایکس پر سلسلہ وار پوسٹ کیا:
’’صبح کا ایک حصہ گجرات سائنس سٹی کا دورہ کرتے ہوئے گزارا۔ شروعات روبوٹکس گیلری سے کی، جہاں پر روبوٹکس کے بے انتہا امکان کو شاندار طریقے سے پیش کیا گیا ہے۔ یہ دیکھ کر خوشی ہوئی کہ کیسے یہ ٹیکنالوجیز نوجوانوں میں تجسس پیدا کر رہی ہیں۔‘‘
’’روبوٹکس گیلری میں ڈی آر ڈی او کے روبوٹس، مائیکرو بوٹس، ایک زرعی روبوٹ، میڈیکل روبوٹس، خلائی روبوٹ وغیرہ کی نمائش لگائی گئی ہے۔ ان نمائشوں میں حفظان صحت، مینوفیکچرنگ اور روزمرہ کی زندگی میں روبوٹکس کے ذریعے تبدیلی پیدا کرنے کی طاقت واضح طور پر نمایاں ہے۔‘‘
’’روبوٹکس گیلری کے کیفے میں روبوٹس کے ذریعے پیش کی گئی چائے پینے کا بھی موقع ملا۔‘‘
’’گجرات سائنس سٹی کے اندر نیچر پارک ایک پرسکون اور دلکش جگہ ہے۔ فطرت کے شائقین اور نباتات کے ماہرین کو اس کا دورہ ضرور کرنا چاہیے۔ یہ پارک نہ صرف حیاتیاتی تنوع کو فروغ دیتا ہے، بلکہ لوگوں کے لیے ایک تعلیمی پلیٹ فارم کے طور پر بھی کام کرتا ہے۔‘‘
’’راہداری میں پیدل چلنے کے پیچیدہ راستے متنوع تجربات پیش کرتے ہیں۔ یہ ماحولیاتی تحفظ اور پائیداری کے بارے میں قیمتی سبق دیتا ہے۔ دیگر پرکشش مقامات جیسے کیکٹس گارڈن، بلاک پلانٹیشن، آکسیجن پارک وغیرہ کو بھی ضرور دیکھیں۔‘‘
’’سائنس سٹی میں ایکواٹک گیلری، آبی حیاتیاتی تنوع اور سمندری عجائبات کا بہترین نمونہ ہے۔ یہ ہمارے آبی ماحولیاتی نظام کے نازک لیکن متحرک توازن کو نمایاں کرتا ہے۔ یہ نہ صرف ایک تعلیمی تجربہ ہے، بلکہ لہروں کے نیچے کی دنیا کے تحفظ اور ان کے دلی احترام کا بھی مطالبہ کرتا ہے۔‘‘
’’شارک ٹنل ایک پرجوش تجربہ پیش کرتا ہےک، جس میں شارک کی مختلف اقسام کی نمائش کی گئی ہے۔ جیسے ہی آپ سرنگ سے گزریں گے، آپ سمندری زندگی کے تنوع پر کافی حیران ہوں گے۔ یہ واقعی دلکش ہے۔‘‘
’’یہ خوبصورت ہے۔‘‘
اس موقع پر وزیر اعظم کے ہمراہ گجرات کے گورنر جناب آچاریہ دیو ورت اور گجرات کے وزیر اعلیٰ جناب بھوپندر پٹیل بھی موجود تھے۔
کابینہ
کابینہ نے دمن اور دیو سول کورٹس  ریگولیشن ، 2019 کے اعلانیہ کو اپنی منظوری دی
نئی دلّی ، 13 مارچ ؍وزیر اعظم جناب نریندر مودی کی قیادت میں مرکزی کابینہ نے آئین کے آرٹیکل 240 کے تحت دمن اور دیو سول کورٹس  ریگولیشن ، 2019 اور دادرا و نگر حویلی ( سول کورٹس اور متفرق پروویژنس کو اپنی منظوری دے دی ہے
اس منظوری سے عدالتی کام کاج میں یکسانیت لانے میں مدد ملے گی ۔ اس سے محدود عدالتی دائرہ اختیار کے باعث قانونی چارہ جوئی کے لئے ممبئی تک کا سفر کرنے والوں کی مشکلات کا بھی سد باب ہو سکے گا ۔ قانونی دائرہ اختیار کی توسیع کے باعث انصاف دلانے کے طریقہ کار میں تیزی آئے گی اور مقدمے بازی کے لئے مرکز کے زیر انتظام علاقے سے باہر جائے بغیر مقدمات لڑنا سہل ہو جائے گا ۔
۔ ۔ ۔ ۔ ۔ ۔
(U . 1558
م ۔ ر ۔ ر۔
امور صارفین، خوراک اور عوامی تقسیم کی وزارت
پیاز کی قیمتوں میں ٹھہراؤ لانے کے لئے مرکز نے 22-2021 میں 2.0 ایل ایم ٹی اور 23-2022 میں 2.5 ایل ایم ٹی کا اضافی ذخیرہ قائم رکھا ہے
صارفین کے امور کے محکمے نے ایک ہیکاتھون ؍ بڑا چیلنج شروع کیا ہے، جس کا مقصد پیاز کے ، فصل کے بعد کے ذخیرے کے لئے، لگے بندھے طریقہ کار میں بہتری کیلئے تازہ خیالات حاصل کرنا ہے
صارفین کے امور ، خوراک اور تقسیم عامہ کے مرکزی وزیر مملکت اشونی کمار چوبے نے لوک سبھا میں آج ایک سوال کے تحریری جواب میں بتایا کہ زراعت اور کسانوں کی بہبود کے محکمے کے مطابق 21-2020 میں پیاز کی پیداوار 266.41 لاکھ میٹرک ٹن تھی اور مارکٹ کی خفیہ اطلاعات کے مطابق 21-2020 میں پیاز کی کھپت 160.50 لاکھ میٹرک ٹن تھی۔
جلد خراب ہوجانے اور ربیع و خریف کی فصلوں کے درمیان وقفے کی وجہ سے پیاز کی قیمتوں میں ستمبر سے دسمبر کی مدت کے دوران اضافہ ہوا۔ پیاز کی قیمتوں میں ٹھہراؤ لانے کے لئے حکومت نے 22-2021 میں 2.0 ایل ایم ٹی اضافی ذخیرہ اور 23-2022 میں 2.5 ایل ایم ٹی اضافی ذخیرہ قائم کیا اور حکومت نے 22-2021 نیز 23-2022 کے دوران پیاز درآمد نہیں کی۔ فصل کے بعدہونے والے ، پیاز کے مجموعی نقصان کی کئی وجوہات رہیں، جیسے نمی کی کمی، پھپھوند لگ جانا، سڑ جانا، پیاز پھٹاؤ آ جانا وغیرہ۔ ان وجوہات کو ذخیرہ کرنے کی بہتر سہولیات سے کم کیا جا سکتا ہے۔
پیاز کی فصل کے بعد کے نقصانات کے مسئلے سے نمٹنے کے لئے صارفین کے امور کے محکمے نے ایک ہیکاتھون ؍ گرانڈ چیلنج شروع کیا ہے، جس کا مقصد سائنسی برادری، محققین اور اسٹارٹ اپس سے پیاز کی فصل کے بعد کے ذخیرے کے لئے لگے بندھے طور طریقوں میں بہتری لانے کے لئے نئے خیالات حاصل کرنا ہے۔ یہ چیلنج چار قسم کے ہیں۔ ذخیرے کے ڈھانچے کے ڈیزائن میں بہترین، فصل کی کٹائی سے پہلے کا مرحلہ، ابتدائی پیکیجنگ، قیمت کا تعین، قیمت میں اضافہ اورخراب ہو جانے والی پیاز کا استعمال ۔ اس چیلنج کو تین مرحلوں میں شروع کیا گیا ہے۔
امور صارفین، خوراک اور عوامی تقسیم کی وزارت
چینی کا موسم 22-2021  کے دوران ملک میں چینی کی گھریلو دستیابی اور اس کی قیمتوں کو مستحکم بنائے رکھنے کے لئے مرکزی حکومت نے یکم جون 2022 سے چینی کی برآمدات کو ریگولیٹ کرنے کا فیصلہ کیا
حکومت 100 ایل ایم ٹی تک چینی کی برآمدات کی اجازت دے گی
حکومت نے چینی کا موسم 22-2021  کے دوران گھریلو دستیابی اور قیمتوں کو مستحکم بنائے رکھنے کی خاطر 100 ایل ایم ٹی تک چینی کی برآمدات کی اجازت دینے کا فیصلہ کیا۔ڈی جی ایف ٹی کی جانب سے جاری حکم نامے کے مطابق جو یکم جون 2022 سے 31 اکتوبر 2022 تک یا اگلے احکامات تک ، جو پہلے بھی ہوں ،تک نافذالعمل رہے گااور ان احکامات کے تحت چینی کی برآمدات کے لئے چینی کی ڈائیریکٹوریٹ ،خوراک اور نظام تقسیم کے محکمے سے خصوصی اجازت لینی ہوگی۔ یہ فیصلہ چینی کی ریکارڈ برآمدات کی روشنی میں آیا ہے ۔چینی کا موسم 18-2017 ،19-2018 اور20-2019 میں تقریباً 6.2 ایل ایم ٹی ،38 ایل ایم ٹی اور 59.60 ایل ایم ٹی چینی کی برآمدات ہوئیں۔موجودہ چینی کا موسم 22-2021 میں 90 ایل ایم ٹی کی برآمدات کے لئے معاہدہ پر دستخط کئے گئے،جس کے تحت تقریباً 82 ایل ایم ٹی چینی برآمدات کے لئے چینی کی میلوں سے بھیجے گئے ہیں اور تقریباً 78 ایل ایم ٹی کی برآمدات ہوئی ہے ۔موجودہ چینی کا موسم 22-2021 میں چینی کی برآمدات میں تاریخی طور پر اضافہ ہوا ہے ۔
یہ فیصلہ اس بات کو یقینی بنائے گا کہ چینی کا موسم  کے اختتام پر چینی کا کلوزنگ اسٹاک 60-65 ایل ایم ٹی رہے جو گھریلو استعمال کے لئے 2 سے3 مہینے کی اسٹاک کی ضرورت ہوتی ہے۔نئے موسم میں کرناٹک میں اکتوبر کے گذشتہ ہفتے اور مہاراشٹر میں اکتوبر سے نومبر کے آخری ہفتے اور اترپردیش میں نومبر میں کرشنگ کی شروعات ہوتی ہے ،اس لئے عام طو ر پر نومبر تک چینی کی سپلائی گذشتہ سال کے اسٹاک سے ہوتی ہے۔
چینی کی برآمدات میں غیر مثالی اضافے کو مد نظر رکھتے ہوئے ملک میں چینی کے وافر ذخیرے کو برقرار رکھنے کے ساتھ ساتھ چینی کی قیمتوں کو کنٹرول رکھ کر کے عام شہریوں کے مفادات کے تحفظ کی ضرورت ہے۔اس لئے حکومت ہند نے یکم جون 2022 سے چینی کی برآمدات کو ریگولیٹ کرنے کا فیصلہ کیا ہے۔چینی میلوں اور برآمد کاروں کو چینی ڈائیریکٹوریٹ،خوراک اور سرکاری نظام تقسیم کے محکمہ سے ایکسپورٹ ریلیز آرڈر کی شکل میں اجازت لینے کی ضرورت ہوتی ہے۔
حکومت ملک بھر میں تھوک اور خوردہ فروشوں کی منڈیوں میں بڑھتی ہوئی قیمتوں کے رجحانات کے ساتھ ساتھ چینی کی پیداوار ،کھپت ، برآمدات سمیت چینی کے شعبے میں صورتحال کی مسلسل نگرانی کررہی ہے۔ہندوستان موجودہ سال میں دنیا میں سب سے زیادہ چینی کی پیداوار کرنے والا اور دوسرا سب سے بڑا برآمد کار ہے۔حکومت ہند کی مستقل کوششوں کے نتیجے کے طور پر چینی کی ریکارڈ پیداوار کے باوجود گذشتہ چینی کا موسم 21-2020 کے لئے 99.5 فیصد گنے کے بقایا جات کو ادا کردیا گیا ہے اور موجودہ چینی کا موسم 22-2021 کے لئے تقریباً 85 فیصد گنے کی بقایا جات کو بھی کسانوں کے لئے ریلیز کردیا گیا ہے۔
حکومت ہند گھریلو بازار میں چینی کی قیمتوں کو مستحکم رکھنے کے لئے پر عزم ہے اور گذشتہ 12 مہینوں میں چینی کی قیمتیں کنٹرول میں ہے۔ہندوستان میں چینی کی ہول سیل قیمتیں 3150-3500 روپے فی کوئنٹل کے درمیان ہیں،جبکہ ملک کے مختلف حصوں میں خوردہ قیمتیں 44-36 روپے کی رینج میں اور کنٹرول میں ہے۔
وزیراعظم کا دفتر
وزیر اعظم نے جرمن چانسلر کے ساتھ گاندھی اسمرتی کا دورہ کیا
نئی دہلی،02 نومبر / وزیراعظم جناب نریندر مودی نے آج نئی دلی میں جرمن چانسلر ڈاکٹر انگیلا مرکیل کے ساتھ گاندھی اسمرتی کا دورہ کیا۔
وزیراعظم نے معروف فنکار پدم بھوشن جناب رام سوتر کے ذریعے تراشے گئے مہاتما گاندھی کے مجسمے کے سامنے جرمن چانسلر کا استقبال کیا۔
اس مقام کی اہمیت کا ذکر کرتے ہوئے وزیراعظم نے ڈاکٹر مرکیل کو بتایا کہ یہ اسمرتی اُس مقام پر واقع ہے جہاں مہاتما گاندھی نے اپنی زندگی کے آخری چند ماہ گزارے اور 30 جنوری 1948 کو جہاں ان کا قتل ہوا تھا۔
عالمی لیڈروں نے اس کے بعد میوزیم دیکھا اور معروف آرٹسٹ جناب اوپیندر مہارتھی اور شانتی نکیتن کے جناب نند لال بوس کی ایک طالبہ انڈو – ہنگیریئن پینٹر ایلیزابیتھ برونر کے ذریعے تیار کیے گئے اسکیچز اور پینٹنگز دیکھی۔ انہوں نے اہنسا اور ستیہ گرہ کے موضوعات پر مبنی جناب بیرد راجا رام یاجنِک کے ذریعے تیار کی گئی ایک ڈیجیٹل گیلری دیکھی۔
ان لیڈروں نے اس کے بعد البرٹ آئنسٹن کے ذریعے مہاتما گاندھی کی تعریف کا آڈیو سنا اور میوزیم میں مختلف ڈیجیٹل انسٹالیشن دیکھی۔ انہوں نے 107 ملکوںمیں گائے گئے گیت ‘‘ویشنو جن تو’’ کا مظاہرہ کرنے والے انٹرایکٹیو کیوسک کو بھی دیکھا۔
وزیراعظم جناب نریندر مودی اور جرمن چانسلر ڈاکٹر انگیلا مرکیل نے اس کے بعد شہیدی ستون پر مہاتما گاندھی کو خراج عقیدت پیش کیا۔
۔۔۔۔۔۔۔۔۔۔۔۔۔۔۔۔
(م ن ۔ ا گ ۔ م ت ح(
U-4897
(Visitor Counter : 69
امور داخلہ کی وزارت
مرکزی وزیر داخلہ جناب امت شاہ نے سوامی وویکانند کو ان کی برسی پر خراج عقیدت پیش کیا
’’ سوامی وویکانند ایک محب وطن سنت، ایک عظیم مفکر اور ایک مثالی خطیب تھے جنہوں نے نہ صرف بھارت میں قوم پرستی کے جذبے کو تقویت بخشی بلکہ پوری دنیا کو ہندوستانی ثقافت کے اقدار سے بھی مالا مال کیا"
امت شاہ نے کہا کہ تعلیم ، عالمگیر بھائی چارہ اور ازخود بیداری کے بارے میں سوامی وویکانند کے خیالات کی موزونیت آج بھی اٹوٹ ہے
مرکزی وزیر داخلہ نے کہا کہ سوامی وویکانند کو بھارت کی نوجوان طاقت کی صلاحیتوں پر بڑا اعتماد تھا۔ ان کا خیال تھا کہ صرف نوجوان ہی صحیح سمت فراہم کرسکتے ہیں اور آنے والے وقت میں قوم کو بااختیار بناسکتے ہیں
’’ آج بھی، وویکانند جی کے اصول اور ان کے آئیڈیل ملک کی خدمت کے تئیں نوجوانوں کو مسلسل ترغیب دے رہے ہیں۔ میں ان کی برسی پر انہیں سلام پیش کرتا ہوں‘‘: جناب امت شاہ
نئی دہلی،04جولائی:
مرکزی وزیر داخلہ جناب امت شاہ نے کہا کہ سوامی وویکانند ایک محب وطن سنت ، ایک عظیم مفکر اور ایک مثالی خطیب تھے جنہوں نے ہندوستان میں قوم پرستی کے جذبے کو نہ صرف تقویت بخشی بلکہ پوری دنیا کو ہندوستانی ثقافت کے اقدار سے بھی مالا مال کیا۔ آج ان کی برسی پر سوامی وویکانند کو خراج عقیدت پیش کرتے ہوئے جناب امت شاہ نے ایک ٹویٹ میں کہا ، "تعلیم ، عالمگیر بھائی چارہ اور ازخود بیداری کے بارے میں سوامی وویکانند کے افکار کی موزونیت آج بھی اٹوٹ ہے‘‘۔
مرکزی وزیر داخلہ نے کہا کہ "سوامی وویکانند کو ہندوستان کی نوجوان طاقت کی صلاحیتوں پر بڑا اعتماد تھا"۔ "ان کا ماننا تھا کہ صرف نوجوان ہی صحیح سمت فراہم کرسکتے ہیں اور آنے والے وقت میں قوم کو بااختیار بنا سکتے ہیں‘‘۔ جناب امت شاہ نے کہا۔ "آج بھی وویکانند جی کے اصول اور ان کے خیالات نوجوانوں کو قوم کی خدمت کی طرف مسلسل راغب کر رہے ہیں۔" جناب امت شاہ نے کہا ، "میں ان کی برسی پر انہیں سلام پیش کرتا ہوں‘‘۔
وزارت خزانہ
گیارہویں بھارت – ای یو میکرو اکنامک مذاکرات آج منعقد ہوئے
نئی دلّی ، 20 فروری / بھارت اور یوروپی یونین کے درمیان گیارہویں میکرو اکنامک  مذاکرات آج ویڈیو کانفرنسنگ کے ذریعے ورچوول طور پر منعقد کئے گئے ۔ اقتصادی امور کے سکریٹری جناب ترون بجاج نے بھارتی وفد کی قیادت کی ۔ یوروپی یونین کے وفد کی قیادت یوروپی کمیشن میں اقتصادی اور مالی امور  کے ڈائریکٹر جنرل جناب مارٹن وروے نے کی ۔ بھارتی وفد میں اقتصادی امور کے محکمے ، ریونیو کے محکمے اور وزارتِ خارجہ کے نمائندے شامل تھے ۔
بھارت – یوروپی یونین تعلقات کثیر جہتی ساجھیداری پر مرکوز ہیں ۔آج کی بات چیت میں تمام سیاسی ، اقتصادی ، سکیورٹی ، تجارت اور سرمایہ کاری ، ماحولیات ، تحقیق اور جدت طرازی کے پہلوؤں کو شامل کیا گیا ۔ یوروپی یونین ہمارے سب سے بڑے تجارتی ساجھیداروں اور سب سے زیادہ سرمایہ کاری کرنے والوں میں سے ایک ہے اور ٹیکنا لوجی ، جدت طرازی اور بہترین طریقۂ کار کے لئے ایک اہم وسیلہ ہے ۔
آج کے مذاکرات میں اپنے اپنے تجربات کا تبادلہ بھی کیا گیا تاکہ دونوں فریق جی – 20 میں اشتراک ، مالی امور سمیت جی – 20 فریم ورک ورکنگ گروپ کے لئے سپلائی ، جی – 20 ایکشن پلان ، قرض سے متعلق امور اور ڈجیٹل معیشت کے بین الاقوامی ٹیکس نظام جیسے امور شامل ہیں ۔ اس کے علاوہ ، مالی پالیسی کے اقدامات مالی / ڈھانچہ جاتی اصلاحی ترجیحات سمیت وسط مدتی مالی حکمتِ عملی پر بھی تبادلۂ خیال کیا گیا ۔ بھارت میں کووڈ بحران سے متعلق اپنی پالیسی اور کووڈ کے اثر سے معیشت کو بحال کرنے کے لئے حکومتِ ہند کے ذریعے اعلان کردہ امدادی پیکیجوں سمیت کئے گئے اقدامات کے بارے میں مطلع کیا اور بھارت میں ٹیکہ کاری سے متعلق حکومت کی کوششوں کے بارے میں بھی معلومات فراہم کیں۔ یوروپی یونین نے یوروپی یونین کے ملکوں میں کووڈ عالمی وباء کے منفی اثرات سے معیشتوں کو درپیش اقتصادی چیلنجوں ، میکرو اکنامک پالیسی کے اقدامات اور یوروپی یونین کی بحالی کے منصوبے کے بارے میں مطلع کیا ۔
مذاکرات کا اختتام ، اِس امید کے ساتھ ہوا کہ دونوں فریق دونوں کے لئے باہمی طور پر مفید تعاون کے معاہدوں کے ذریعے زیادہ مضبوط اور گہرے تعلقات قائم کرنے میں کامیاب ہوں گے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 1762
(Visitor Counter : 103
وزارت ماہی پروری، مویشی پروری و ڈیری
ڈیری صنعت کاری سے متعلق ترقیاتی اسکیم ڈی ای ڈی ایس کا نفاذ
درج ذیل اطلاع ماہی پروری ،مویشی پروری اور ڈیری کے وزیر جناب پرشوتم روپالا نے راجیہ سبھا میں تحریری جواب میں دی ہے۔
ڈیر ی صنعت کاری سے متعلق ترقیاتی اسکیم کو حکومت ہند کی ماہی پروری،مویشی پروری اور ڈیری کی وزارت نے زراعت اور دیہی ترقی کے قومی بینک  کے ذریعہ ستمبر 2010 سے مارچ2020 تک نافذ کیا تھا۔
گذشتہ تین سال کے دوران آندھراپردیش ریاست سمیت ڈی ای ڈی ایس کے تحت این اے بی اے آر ڈی کے ذریعہ تقسیم کی گئی سبسڈی اور اسکیم کے مستفدین کی ریاست کے لحاظ سے تعداد ضمیمہ میں پیش کی گئی ہے۔
اس اسکیم کو اپریل 2020 سے روک دیا گیا ہے۔
|
|
نمبر شمار
|
|
ریاستوں/مرکز کے زیر انتظام علاقوں کے نام
|
|
مستفدین کی تعداد
|
|
جاری کی گئی سبسڈی کی رقم
|
|
1
|
|
انڈومان اور نکوبار
|
|
8
|
|
2.00
|
|
2
|
|
آندھراپردیش
|
|
5880
|
|
3947.57
|
|
3
|
|
اروناچل پردیش
|
|
94
|
|
146.66
|
|
4
|
|
آسام
|
|
1908
|
|
1663.19
|
|
5
|
|
بہار
|
|
1622
|
|
777.98
|
|
6
|
|
چنڈی گڑھ
|
|
1
|
|
0.47
|
|
7
|
|
چھتیس گڑھ
|
|
109
|
|
107.90
|
|
8
|
|
دمن اور دیو
|
|
0
|
|
0.00
|
|
9
|
|
گوا
|
|
10
|
|
7.19
|
|
10
|
|
گجرات
|
|
3898
|
|
5318.69
|
|
11
|
|
ہریانہ
|
|
1135
|
|
873.99
|
|
12
|
|
ہماچل پردیش
|
|
665
|
|
632.10
|
|
13
|
|
جموں وکشمیر
|
|
3324
|
|
1834.72
|
|
14
|
|
جھارکھنڈ
|
|
713
|
|
744.99
|
|
15
|
|
کرناٹک
|
|
7095
|
|
3041.10
|
|
16
|
|
کیرالہ
|
|
1781
|
|
973.11
|
|
17
|
|
لکش دیپ
|
|
4
|
|
1.86
|
|
18
|
|
مدھیہ پردیش
|
|
3855
|
|
2496.48
|
|
19
|
|
مہاراشٹر
|
|
7380
|
|
3792.30
|
|
20
|
|
منی پور
|
|
509
|
|
287.44
|
|
21
|
|
میگھالیہ
|
|
28
|
|
23.51
|
|
22
|
|
میزورم
|
|
255
|
|
201.39
|
|
23
|
|
ناگالینڈ
|
|
289
|
|
271.86
|
|
24
|
|
اوڈیشہ
|
|
2490
|
|
1077.21
|
|
25
|
|
پڈوچیری
|
|
293
|
|
52.05
|
|
26
|
|
پنجاب
|
|
4714
|
|
2711.38
|
|
27
|
|
راجستھان
|
|
8811
|
|
5629.65
|
|
28
|
|
سکم
|
|
187
|
|
163.15
|
|
29
|
|
تمل ناڈو
|
|
9512
|
|
2602.66
|
|
30
|
|
تلنگانہ
|
|
2979
|
|
2452.86
|
|
31
|
|
تریپورہ
|
|
493
|
|
288.19
|
|
32
|
|
اتراکھنڈ
|
|
2551
|
|
1402.90
|
|
33
|
|
پردیش
|
|
15505
|
|
9566.56
|
|
34
|
|
مغربی بنگال
|
|
2518
|
|
1993.68
|
||
|
کُل
|
|
90616
|
|
55086.76
وزیراعظم کا دفتر
وزیر اعظم نے بچوں کے ساتھ رکشا بندھن منایا
وزیر اعظم نے بچوں سے مختلف امور پر بات چیت کی
چندریان-3 کی حالیہ کامیابی پر بچوں نے اپنے مثبت جذبات کا اظہار کیا اور آنے والے آدتیہ ایل-1 مشن کے بارے میں اپنے جوش وخروش کا اظہار کیا
وزیر اعظم جناب نریندر مودی نے آج 7، لوک کلیان مارگ پر بچوں کے ساتھ رکشا بندھن منایا۔
بچوں نے وزیر اعظم کو راکھی باندھی اور انہوں نے ان سے مختلف امور پر بات چیت کی۔ بچوں نے چندریان-3 مشن کی حالیہ کامیابی پر اپنے مثبت جذبات کا اظہار کیا اور آنے والے آدتیہ ایل-1 مشن کے بارے میں اپنے جوش و خروش کا اظہار کیا۔
بات چیت کے دوران بچوں نے نظمیں بھی سنائیں اور ملی نغمے بھی گائے۔ ان کی بات چیت سے متاثر ہو کر وزیر اعظم نے انہیں عوام کے فائدے کے لیے سرکاری اسکیموں سمیت مختلف موضوعات پر نظمیں لکھنے کی ترغیب دی۔ آتم نربھارت کی اہمیت کی وضاحت کرتے ہوئے وزیر اعظم نے بچوں کو ہندوستان میں بنی مصنوعات استعمال کرنے کا مشورہ بھی دیا۔
تقریب میں مختلف طلباء نے اپنے اساتذہ کے ہمراہ شرکت کی۔ غیر سرکاری تنظیموں کے نمائندے، ورنداون کی بیوائیں اور دیگر افراد بھی اس موقع پر موجود تھے۔
کابینہ
کابینہ نے کمپنیز  بل ، 2019 کو منظوری دی
نئی دہلی، 04 مارچ / مرکزی کابینہ نے وزیراعظم جناب نریندر مودی کی قیادت میں کمپنیز ایکٹ  بل ، 2019 کو کمپنیز ایکٹ ، 2013 میں ترمیم لانے کی غرض سے منظوری دے دی ہے ۔
مذکورہ بل اس ایکٹ کے تحت خطا کاریوں کے ، اُن معاملات میں ، جنہیں اصولی طور پر طےکیا جا سکتا ہے ، انہیں مجرمانہ قانون سے مستثنیٰ کر دے گا ، جو اب تک جعل سازی کے بغیر یا جس میں وسیع عوامی مفادات وابستہ نہیں ہوتے تھے ، وہ اس ایکٹ کے تحت مجرمانہ افعال گردانے جاتے تھے ۔ اس سے ملک میں فوجداری انصاف کے نظام میں پہلے سے مقدمات کی بہتات میں مزید اضافہ ہونے کے عمل کو روکا جا سکے گا ۔ یہ بل قانون کی پابندی کرنے والی کمپنیوں کے لئے بھی آسانیاں فراہم کرے گا ۔
اس سے قبل ، کمپنیز  ایکٹ ، 2015 کے ذریعے مذکورہ قانون کی کچھ تجاویز میں ترامیم کی گئی تھیں تاکہ قانون کی مختلف تجاویز کے نفاذ کے سلسلے میں پیش آنے والی دقتوں کا سد باب کیا جا سکے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1040
(
وزیراعظم کا دفتر
وزیر اعظم 22 جنوری کو وارانسی میں کووڈ ٹیکہ کاری کے مستفیدین اور ٹیکہ لگانے والوں کے ساتھ گفتگو کریں گے
نئی دلّی ، 21 جنوری / وزیر اعظم جناب نریندر مودی 22 جنوری ، 2021 ء کو دوپہر 1 بجکر 15 منٹ پر ویڈیو کانفرنسنگ کے ذریعے کووڈ ٹیکہ کاری مہم میں مستفیدین اور ٹیکہ لگانے والوں کے ساتھ گفتگو کریں گے ۔ اس گفتگو میں شرکت کرنے والے ٹیکہ کاری کے بارے میں اپنے تجربات بیان کریں گے ۔
دنیا کی سب سے بڑی ٹیکہ کاری مہم کے خوش اسلوبی سے سرگرم انعقاد کو یقینی بنانے کی خاطر گفتگو کے بعد وزیر اعظم مسلسل سائنسدانوں ، سیاسی لیڈروں ، عہدیداروں اور دیگر فریقوں کے ساتھ مذاکرات اور تبادلۂ خیال جاری رکھیں گے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
U. No. 656
(
ریلوے کی وزارت
ہندوستانی ریلوے اسٹیشنوں کے فروغ کا پروجیکٹ
ہندوستانی ریلویز متعدد اسٹیشنوں پر جدید سہولیات کی فراہمی کے لئے جدید کاری کا کام کر رہا ہے۔ مغربی وسطی ریلوے کے رانی کملا پتی اسٹیشن اور مغربی ریلوے کے گاندھی نگر کیپٹل اسٹیشن کو فروغ دے کر کھول دیا گیا ہے۔
ان دو اسٹیشنوں کے تجربے کی بنیاد پر دیگر اسٹیشنوں کی جدت کاری کی جا رہی ہے۔
ریلوے کی وزارت مختلف ماڈل کے تحت ریلوے اسٹیشنوں کے فروغ کی فنڈنگ کے امکانات تلاش کر رہی ہے۔
اسٹیشنوں کی تعمیر کے لئے مقررہ میعادابھی نہیں بتائی جا سکتی، کیونکہ اسٹیشنوں کے فروغ کا پروگرام پیچیدہ نوعیت کا ہے اور تفصیلی تکنیکی و اقتصادی مطالعات اور مختلف قانونی منظوریوں کا متقاضی ہے۔
یہ اطلاع ریلوے، مواصلات اور الیکٹرانکس و اطلاعاتی ٹیکنالوجی کے مرکزی وزیر جناب اشونی ویشنو نے آج راجیہ سبھا میں ایک تحریری جواب میں دی۔
ریلوے کی وزارت
آتم نربھر بھارت کے مقاصد کے حصول کے لئے ریلوے کے بنیادی ڈھانچے کی ترقی
نئی دہلی19،مارچ2021
ریلوے وصنعت اور صارفین کے امور، خوراک اور عوامی نظام تقسیم کے مرکزی وزیر جناب پیوش گوئل نے آج راجیہ سبھا میں ایک سوال کے تحریری جواب میں بتایا کہ بھارتی ریلوے آتم نربھر بھارت کے مقاصد کے حصول کے تئیں عہد بستہ ہے۔ نیشنل ریل پلان  میں بنیادی ڈھانچے کے بہت سے ترقیاتی اقدامات کئے جانے کا منصوبہ ہے، جنہیں انڈین ریلویز کی جانب سے تیار کیا جارہا ہے۔ اس منصوبے کا مقصد مانگ سے قبل بنیادی ڈھانچے کی صلاحیت کو تشکیل دینا ہے، جو 2050 تک مانگ کے حق میں مستقبل کی ترقی کو بھی لاسکے گا اور بار برداری ٹریفک میں ریلوے کی مثالی حصہ داری میں 45 فیصد تک کا اضافہ کرے گا۔ منصوبے کے مسودے کو پبلک ڈومین  میں رکھا گیا ہے اور تبصروں، رائے کے لئے شراکت داروں میں بھی تقسیم کیا جارہا ہے۔
آتم نربھر بھارت کے مقاصد کو حاصل کرنے کے لئے انڈین ریلویز کی جانب سے بنیادی ڈھانچے کی نوعیت کے جو اہم اقدامات کئے گئے ہیں وہ حسب ذیل ہیں۔
- صلاحیت کو بڑھانے کے لئے نشان زد 58 سپر کریٹیکل، 68 کریٹیکل اور 20 کوئلہ پروجیکٹوں کی تکمیل۔
- گیج بدلنے کے تمام قابل اطلاق پروجیکٹوں کی تکمیل۔
- نیشنل ریل پلان کے حصے کے طور پر وژن 2024 شروع کیاگیا ہے تاکہ 2024 تک کچھ انتہائی اہم پروجیکٹوں کی عمل آوری کو تیز کیا جاسکے۔ ان پروجیکٹوں میں 100 فیصد بجلی کاری، دلی -ہوڑہ اور دلی-ممبئی روٹ پر 160 کلو میٹر فی گھنٹے کی اسپیڈ کو بڑھانا۔ دیگر سبھی گولڈن کواڈری لیٹرل، گولڈن ڈائی گونل  روٹس پر 130 کلو میٹر فی گھنٹے کی رفتار کی اپ گریشن یعنی رفتار بڑھانا وغیرہ شامل ہے۔ تمام جی کیو، جی ڈی روٹ پر سبھی لیول کراسنگ کا خاتمہ۔
- چلتی ٹرینوں کے تحفظ کو بڑھانے کے لئے سگنلنگ میں خود بخود ٹرین پروٹیکشن  نظام کی پروفلیرشن ۔
- 2030 تک نیٹ زیرو کاربن کے اخراج کی جدوجہد۔
- 3نئے ڈیڈی کیڈٹیڈ فریگٹ کوری ڈورس کی نشاندہی۔
- 78 فیصد ٹریک مشینس ہندوستان میں مینوفیکچر کی جاتی ہیں۔
...............................................................
ش ح، ح ا، ع ر
19-03-2021
U-2775
(Visitor Counter : 82